stanford-oval/wikipedia huggingface dataset:
Yūji Takahashi

| Yūji Takahashi> 高橋悠治.Henkilötiedot |
| --- | --- |
Syntynyt: 21. syyskuuta 1938 (ikä 86) Tokio, Japani
Muusikko
Soittimet:  piano 
Aiheesta muualla
www.suigyu.com/yuji/Yuji_Takahashi_en.html
  [ Muokkaa Wikidatassa ] [ ohje ]  
Yūji Takahashi (jap. 高橋悠治, Takahashi Yūji, 21. syyskuuta 1938 Tokio, Japani) on japanilainen säveltäjä, pianisti ja syntetisaattoritaiteilija.
Koulutus

Takahashi opiskeli sävellystä Minao Shibatan ja Roh Oguran sekä pianonsoittoa Hiroshi Iton johdolla Tohon musiikkikorkeakoulussa 1954–58.
Aiheesta muualla

Yuji Takahashin virallinen sivusto
Yūji Sakakura

| Henkilötiedot |
| --- | --- | --- |
Syntymäaika: 7. kesäkuuta 1967 (ikä 57)
Syntymäpaikka: Yokkaichi, Japani
Pelipaikka: Puolustaja
Seurat
| Vuodet | Seura | O (M) |
| 1990-1994 1995 1996-1997 | JEF United Ichihara Nagoya Grampus Eight Brummell Sendai |  |
Maajoukkue
| 1990-1991 | Japani | 6 (0) |
Yūji Sakakura (jap. 阪倉 裕二; s. 7. kesäkuuta 1967 Yokkaichi, Japani) on japanilainen entinen jalkapalloilija.
Jalkapallomaajoukkue

Yūji Sakakura edusti Japanin maajoukkuetta vuosina 1990-1991. Hän on osallistunut mm. Asian mestaruuskilpailuissa 1988 ja 1992.
Tilastot

| Japanin maajoukkueessa> Vuodet | Japanin maajoukkueessa> ottelut | Japanin maajoukkueessa> maalit |
| --- | --- | --- |
| 1990 | 5 | 0 |
| 1991 | 1 | 0 |
| Yhteensä | 6 | 0 |
Aiheesta muualla

National Football Teams
Japan National Football Team Database
Japanin joukkue – Jalkapallon AM-kilpailut 1988
1 Tsuchida |
2 Ueno |
3 Horiike |
4 Taguchi |
5 Sakakura |
6 Motoyoshi |
7 Ihara |
8 Ōtake |
9 Shirasawa |
10 Oenoki |
11 Ikenoue |
12 Nakayama |
13 Kurosaki |
14 Noda |
15 Minoguchi |
16 Maeda |
17 Sukigara |
18 Matsuyama |
19 Sanada |
20 Takagi |
Valmentaja Yokoyama
Japanin joukkue – Jalkapallon AM-kilpailut 1992
1 Matsunaga |
2 Ōtake |
3 Katsuya |
4 Horiike |
5 Hashiratani |
6 Tsunami |
7 Ihara |
8 Fukuda |
9 Takeda |
10 Ramos |
11 Miura |
12 Yamada |
13 Sakakura |
14 Kitazawa |
15 Yoshida |
16 Nakayama |
17 Moriyasu |
18 Jinno |
19 Maekawa |
20 Takagi |
Valmentaja Ooft
Zofia Atteslander

Zofia Atteslander
Zofia Atteslander (12. maaliskuuta 1874 Luborzyca – 1928? Berliini?) oli puolalainen taidemaalari. Atteslander keskittyi urallaan lähinnä muotokuviin ja asetelmiin. Hän teki öljyvärimaalausten ohella pastellipiirroksia.
Atteslander opiskeli taidemaalariksi yksityisesti, ensiksi Krakovassa Jacek Malczewskin oppilaana. Hän jatkoi opintojaan Franz von Lenbachin, Heinrich Knirrin ja Münchenissä Stanisłav Grocholskin oppilaana. Vuonna 1902 hän matkusti Dachaun kaupunkiin saamaan opetusta Adolf Hölzeliltä.
Oleskellessaan Wiesbadenissa Atteslander maalasi Romanian kuningasperheen jäsenten muotokuvia. Hän vieraili Ranskassa vuonna 1908 ja sai maan taiteilijoiden salongilta kunniamaininnan. Hän oli kotimaassaan sekä Varsovan että Krakovan taiteilijaseurojen jäsen. Hän signeerasi teoksensa useimmiten merkillä ZO.
Atteslanderin kuolinaikaa ja paikkaa ei tiedetä. Viimeiset viranomaismerkinnät hänestä ovat vuodelta 1928.
Teoksia

Nuori nainen ja narsissi
Naisen muotokuva
Tyttö ja vihreä hattu
Tyttö ja hattu
Lady Stanhopen muotokuva (1912)
Washington Nationals

| Washington Nationals |
| --- | --- |

Perustettu:  1969
Entiset nimet:  Montreal Expos (1969–2004)
Kotiareena:  Nationals Park
Kapasiteetti:  41 339
Paikkakunta:  Washington
Värit:                
Lajit:  baseball
Omistajat:  Mark Lerner
Mestaruudet:  World Series: 2019   National League: 2019
Washington Nationals on vuonna 1969 perustettu Major League Baseball -joukkue Washingtonista. Seura perustettiin Montrealissa nimellä Montreal Expos. Vuonna 2005 seura siirtyi Washingtoniin ja otti nykyisen nimensä. Nationals on voittanut World Series -mestaruuden kerran, vuonna 2019.
Joukkue pelaa National Leaguen itäisessä divisioonassa ja sen kotistadion on Nationals Park.
Aiheesta muualla

Kuvia tai muita tiedostoja aiheesta Washington Nationals Wikimedia Commonsissa
Vääräjärvi (Ruovesi, Joensuu)

| Vääräjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ruovesi
Koordinaatit:  62°01′15″N, 23°56′39″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Tarjanneveden alue (35.41)
Laskuoja:  oja Kalalammiin 
Järvinumero:  35.413.1.011
Mittaustietoja
Pinnankorkeus:  143,8 m  
Rantaviiva:  2,633 km  
Pinta-ala:  13,78 ha  
Saaria:  ei saaria 
 fiVääräjärvi 
Vääräjärvi  on Pirkanmaalla Ruovedellä Joensuun kylän lähellä sijaitseva järvi.
Maantietoa

Järven pinta-ala on 13,8 hehtaaria, se on 850 metriä pitkä ja 650 metriä leveä. Järvellä ei ole kartan mukaan saaria.  Sen rantaviivan pituus on 2,6 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Tarjanneveden alueella (35.41), jonka Mutiojan valuma-alueeseen (35.413) se kuuluu. Järven vedenpinnan korkeus on 143,8 metriä mpy.
Vääräjärvi (Ruovesi, Väärinmaja)

| Vääräjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ruovesi
Koordinaatit:  61°58′19″N, 24°16′56″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Ruoveden alue (35.33)
Laskuoja:  oja Ruoveteen 
Järvinumero:  35.331.1.004
Mittaustietoja
Pinnankorkeus:  125,4 m  
Rantaviiva:  1,057 km  
Pinta-ala:  2,854 ha  
Saaria:  ei saaria 
 fiVääräjärvi 
Vääräjärvi  on Pirkanmaalla Ruovedellä Väärinmajan kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 2,9 hehtaaria ja se on 450 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 1,1 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Ruoveden alueella (35.33), jonka Ruoveden lähialueeseen (35.331) se kuuluu. Järven vedenpinnan korkeus on 125,4 metriä mpy.
Yliviivaus

Yliviivaus merkitsee sanojen typografista muotoa, jossa on vaakasuora viiva sanojen keskellä. Tätä keinoa yleensä käytetään käsikirjoitetuissa teksteissä osoittamaan virheellistä tekstiä tai sanoja, joita ei tule lukea.
Esimerkiksi yliviivaus-tagin käyttö HTML-koodissa:
saa aikaan:
Vääräjärvi (Ruovesi, Murole)

| Vääräjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ruovesi
Koordinaatit:  61°48′33″N, 24°04′48″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Paloveden alue (35.32)
Laskuoja:  oja Saarijärveen 
Järvinumero:  35.329.1.016
Mittaustietoja
Pinnankorkeus:  171,1 m  
Rantaviiva:  1,318 km  
Pinta-ala:  3,905 ha  
Saaria:  ei saaria 
 fiVääräjärvi 
Vääräjärvi  on Pirkanmaalla Ruovedellä Murolen kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 3,9 hehtaaria ja se on 500 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 1,3 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Paloveden alueella (35.32), jonka Rikalanjärven–Jouttenuksen valuma-alueeseen (35.329) se kuuluu. Järven vedenpinnan korkeus on 171,1 metriä mpy.
Washington Square Park

| Washington Square Park |
| --- | --- |

Sijainti:  Greenwich Village, Manhattan, Yhdysvallat
Koordinaatit:  40°43′51″N, 73°59′51″W
Rakennustyyppi:  Kaupunkipuisto (en)
Valmistumisvuosi:  1827
 fiWashington Square Park 
  
Washington Square Park on puisto Greenwich Villagen kaupunginosassa New Yorkissa.
Vuonna 1827 perustettu julkinen puisto on noin 4 hehtaarin kokoinen. Se on nimetty Yhdysvaltain ensimmäisen presidentin George Washingtonin mukaan. Puistoa hallitsee sen keskellä sijaitseva suuri suihkulähde ja arkkitehti Stanford Whiten suunnittelema ja 1892 valmistunut riemukaari. Viidennen Avenuen ajoneuvoliikenne kulki riemukaaren läpi vuoteen 1971, jolloin puisto uudistettiin.
Puistoon 1892 rakennettu riemukaari.
New Yorkin yliopiston keskuspaikkana toimii Washington Squaren campus.
Aiheesta muualla

Kuvia tai muita tiedostoja aiheesta Washington Square Park Wikimedia Commonsissa
Washington Rodríguez

| Mitalit | Mitalit | Mitalit |  |
| --- | --- | --- | --- |
|  Rodríguez (2. oik.) Tokion kesäolympialaisten 1964 palkintojenjaossa. |  Rodríguez (2. oik.) Tokion kesäolympialaisten 1964 palkintojenjaossa. |  Rodríguez (2. oik.) Tokion kesäolympialaisten 1964 palkintojenjaossa. |  |
Maa:   Uruguay
Miesten nyrkkeily
|  Olympialaiset  |  Olympialaiset  |  Olympialaiset  |  |
|  Pronssia | Tokio 1964 | 54 kg |  |
Washington Rodríguez Medina (6. huhtikuuta 1944 Montevideo – 31. joulukuuta 2014 Montevideo) oli uruguaylainen nyrkkeilijä ja olympiamitalisti.
Rodríguez voitti painoluokan 54 kg olympiapronssia Tokiossa 1964 hävittyään välierässä Japanin lopulta kultaa voittaneelle Takao Sakuraille. Hän oli maansa ensimmäinen ja vuoteen 2022 mennessä ainoa olympiamitalisti nyrkkeilyssä sekä maansa viimeisin olympiamitalisti aina vuoteen 2000 asti. Rodríguez nyrkkeili myös ammattilaisena 1960-luvun loppupuoliskolla. Hän kuoli Montevideossa 70-vuotiaana 31. joulukuuta 2014.
Aiheesta muualla

Kuvia tai muita tiedostoja aiheesta Washington Rodríguez Wikimedia Commonsissa
Zofia Lissa

Zofia Lissa
Zofia Lissa (19. lokakuuta 1908 Lviv – 26. maaliskuuta 1980) oli puolalainen musiikkitieteilijä, musiikkikasvattaja ja marxisti. Hän oli toisen maailmansodan jälkeisen ajan johtava puolalainen musiikintutkija. Myöhemmin tutkijat ovat usein käsitelleet Lissaa ensisijaisesti kommunistisena ideologina ja johtavana Puolan musiikkielämän sovjetisoijana.
Jälkitarkastelu

Myöhempi tutkimus on usein keskittynyt tarkastelemaan Lissan ideologista työtä ja merkittävää osuutta puolalaisen musiikkielämän järjestelyssä neuvostoliittolaisten mallien pohjalta. Hän oli jo ennen toista maailmansotaa paitsi modernistisen estetiikan, myös kommunismin voimakas puolestapuhuja. Lissa edisti muun muassa sosialistisen musiikin joukkolaulugenreä. Hän uskoi genren avulla voitavan reflektoida puolalaisten menetyksen kokemusta ja valjastaa se kommunistisen musiikkikulttuurin palvelukseen. The Journal Musicologyssa esitettiin vuonna 2020, että kolmen maan seitsemän eri arkiston aineistojen tutkimuksen perusteella Lissan näkökulmista piirtyi aiempaa monimutkaisempi kuva.
Xavier de Rosnay

| Xavier de Rosnay |
| --- | --- |
 Xavier de Rosnay marraskuussa 2007.
Henkilötiedot
Syntynyt: 2. heinäkuuta 1982 (ikä 42) Ozoir-la-Ferrière, Seine-et-Marne, Ranska
Muusikko
Taiteilijanimi:  Dustin N’Guyen
Aktiivisena:  2003–
Tyylilajit:  elektroninen musiikki, electro house, synthpop, elektroninen rock
Yhtyeet:  Justice
Levy-yhtiöt:  Ed Banger
Aiheesta muualla
www.myspace.com/etjusticepourtous
  [ Muokkaa Wikidatassa ] [ ohje ]  
Xavier Dulong de Rosnay (s. 2. heinäkuuta 1982 Ozoir-la-Ferrière, Seine-et-Marne, Ranska) on ranskalainen elektronisen musiikin artisti, joka tunnetaan ehkä parhaiten Justicen toisena osapuolena. De Rosnay on puoliksi vietnamilainen. Hän pitää Marc Bolania kaikkien aikojen parhaimpana rock-artistina.
Diskografia > Justice > Studioalbumit

† (2007, 2x12″ ja CD)
Audio, Video, Disco (2011)
Woman (2016)
Diskografia > Justice > Livealbumit

A Cross the Universe (2008, CD + DVD)
Access All Arenas (2013)
Diskografia > Justice > Remix-albumit

Woman Worldwide (2018)
Diskografia > Justice > EP:t ja singlet

Never Be Alone (2003, 12″)
Waters of Nazareth (2005, 12″ ja CD)
We Are Your Friends (2006, 12″ ja CD)
Phantom (2006, promo)
D.A.N.C.E (2007, 12″ ja CD)
D.A.N.C.E Remixes (2007, 12″)
D.A.N.C.E Extended & Remixes (2007, digi)
Phantom Pt. II (2007, 12″)
DVNO (2008, 12″)
Civilization (2011, digi)
Safe and Sound (2016, digi)
Randy (2016)
Alakazam ! (2016)
Women’s International Boxing Association

Women's International Boxing Association (WIBA) on kansainvälinen naisammattinyrkkeilyliitto, joka perustettiin vuonna 2000. Liiton puheenjohtaja on Ryan Wissow.
Toiminta > Jäsenet

Yhteensä 62 maata ja itsehallintoaluetta ovat edustettuina WIBA:ssa:
| 0 | 1 | 2 | 3 | 4 | 5 |
| --- | --- | --- | --- | --- | --- |
|  Alankomaat  Argentiina  Aruba  Australia  Barbados  Belgia  Bonaire  Brasilia  Chile  Curaçao  |  Dominikaaninen tasavalta  Ecuador  Englanti  Espanja  Etelä-Afrikka  Etelä-Korea  Filippiinit  Ghana  Guam  Guatemala  |  Guyana  Honduras  Israel  Italia  Jamaika  Japani  Kanada  Kenia  Kolumbia  Kongon demokraattinen tasavalta  |  Mali  Meksiko  Mongolia  Neitsytsaaret  Nicaragua  Nigeria  Panama  Paraguay  Peru  Portugali  |  Puerto Rico  Puola  Ranskan Guayana  Ruotsi  Saksa  San Marino  Sambia  Sint Maarten  Sveitsi  Tansania  |  Tanska  Thaimaa  Trinidad ja Tobago  Tšekki  Ukraina  Unkari  Uruguay  Uusi-Seelanti  Valko-Venäjä  Venezuela  Venäjä  Yhdysvallat  |
Toiminta > Nyrkkeilijöitä

Liiton nykyisiä ja entisiä maailmanmestareita ovat muiden muassa Laila Ali, Jackie Frazier-Lyde, Ann Wolfe, Leatitia Robinson, Gina Guidi, Sumya Anani, Kara Ro, Chevelle Hallback, Marcela Acuña, Ada Velez, Anita Christensen, Melinda Cooper, Jenifer Alcorn, Mary Jo Sanders ja Duda Yankovich.
Historia

WIBA:n perustivat yhdysvaltalainen Ryan Wissow ja kolumbialainen Luis Bello-Diaz vuonna 2000. Liitto kasvoi nopeasti merkittäväksi kansainväliseksi naisammattinyrkkeilyliitoksi.
Aiheesta muualla

Women's International Boxing Association
William Butler Yeats

| William Butler Yeats |
| --- | --- |
 Alice Boughton, William Butler Yeats, 1903.
Henkilötiedot
Syntynyt: 13. kesäkuuta 1865 Sandymount, Dublinin kreivikunta, Irlanti
Kuollut: 28. tammikuuta 1939 (73 vuotta) Menton, Ranska
Ammatti:  runoilija   näytelmäkirjailija   senaattori
Kirjailija
Tyylilajit:  runous, näytelmä
Kirjallinen suuntaus: modernismi
 Nimikirjoitus
Palkinnot
  Nobelin kirjallisuuspalkinto 1923   Gothenburg-palkinto 1934 (Rudyard Kiplingin kanssa) 
Aiheesta muualla
Löydä lisää kirjailijoitaKirjallisuuden teemasivulta
William Butler Yeats (13. kesäkuuta 1865 Sandymount, Irlanti – 28. tammikuuta 1939 Menton, Ranska) oli irlantilainen runoilija. Yeats oli merkittävä voima perinteisen irlantilaisen kulttuurin elvyttämisessä ja yksi Irlannin kansallisteatterin perustajista. Yeats sai Nobelin kirjallisuuspalkinnon vuonna 1923.
Elämä

Yeats syntyi vuonna 1865 Sandymountissa, lähellä Dublinia. Hänen isänsä John Yeats oli muotokuvamaalari. Myös hänen veljensä Jack Butler Yeats oli taiteilija. Hänen sisarensa Elizabeth ja Lily avustivat Dun Emer (myöh. Cuala) Pressin perustamisessa.
Suurimman osan lapsuuttaan Yeats vietti Lontoossa, missä hän kävi Godolphin Schoolia Hammersmithissa. Hän vietti kuitenkin aikaansa myös Dublinissa ja Länsi-Irlannissa Sligossa. Viisitoistavuotiaana hän haki Dubliniin Erasmus Smith Schooliin, missä hän opiskeli taidetta kolme vuotta. 21-vuotiaana hän kiinnostui kirjallisuudesta. Hänen esikoisteoksensa on 1886 ilmestynyt lyhyt näytelmä Mosada.
Yeatsin uran alkuaikojen teokset ovat romanttisia ja fantasianomaisia, mitä kuvastaa hänen vuonna 1893 julkaistu kokoelmansa The Celtic Twilight. Keski-iässä hän siirtyi kohti kovempaa ja modernimpaa tyyliä, joihin hän sai innoitusta tuttavuudestaan Ezra Poundiin ja osallistumisestaan Irlannin kansallismieliseen politiikkaan.
Yeats oli Abbey Theatren hallituksen jäsen ja lisäksi senaattori. Hän otti roolinsa julkisuuden hahmona vakavasti ja oli kohtalaisen ahkera jäsen Irlannin parlamentin ylähuoneessa. Hän sai vuonna 1923 Nobelin kirjallisuuspalkinnon. Vuonna 1934 hän sai runouden Gothenburg-palkinnon Rudyard Kiplingin kanssa.
Yeats oli kiinnostunut muun muassa kelttimenneisyyden riiteistä, okkultismista, teosofiasta, uusplatonismista, swedenborgilaisuudesta, idän uskonnoista sekä alkemiasta.
Yeats kokosi ja julkaisi irlantilaisia satuja ja kansatarinoita kokoelmaksi Fairy and Folk Tales of the Irish Peasantry (1888), joka on julkaistu 1986 yhteisniteessä A Treasury of Irish Myth, Legend, and Folklore, jossa toisena on Isabella Augusta Gregoryn Cuchulain of Muirthemne.
Aale Tynni on suomentanut Yeatsilta valikoiman Runoja vuonna 1966. Jyrki Vainosen suomentama valikoima Torni ja kierreportaat ilmestyi vuonna 2015.
Suomennetut teokset

Runoja.  (Collected Poems, 1933, valikoima.)  Suomentanut Aale Tynni. Helsinki:  WSOY, 1999 (näköispainos; 1. p. ilmestynyt 1966).  ISBN 951-0-03937-3.
Torni ja kierreportaat. Valitut runot.  Suomentanut Jyrki Vainonen. Helsinki:  Basam Books, 2015.  ISBN 978-952-260-380-7.
Kirjallisuutta

Lisää luettavaa aiheesta William Butler Yeats on Wikiaineistossa
Kuvia tai muita tiedostoja aiheesta William Butler Yeats Wikimedia Commonsissa
Foster, R. F.: Words Alone. Yeats & His Inheritances.  Oxford:  Oxford University Press, 2011.  ISBN 978-0-19-959216-6.  (englanniksi)
Luettelo William Butler Yeatsin (Arkistoitu – Internet Archive) suomennetuista runoista. Lahden kaupunginkirjaston runotietokanta.
Aiheesta muualla

Y. du Guerney : William Butler Yeats. Henkilökohtaisia muistelmia Irlannin suuresta runoilijasta, Helsingin Sanomat, 12.02.1939, nro 41, s. 12, Kansalliskirjaston digitaaliset aineistot
Yeats vuonna 1908.
Yang Jiayu

| Mitalit> Maa:   Kiina.Naisten yleisurheilu. Olympialaiset  | Mitalit> Maa:   Kiina.Naisten yleisurheilu. Olympialaiset  | Mitalit> Maa:   Kiina.Naisten yleisurheilu. Olympialaiset  | Maa:   Kiina> Naisten yleisurheilu. |
| --- | --- | --- | --- |
|  Kultaa | Pariisi 2024 | 20 km kävely |  |
| MM-kilpailut  | MM-kilpailut  | MM-kilpailut  |  |
|  Kultaa | Lontoo 2017 | 20 km kävely |  |
| Aasian kisat  | Aasian kisat  | Aasian kisat  |  |
|  Kultaa | Jakarta 2018 | 20 km kävely |  |
|  Kultaa | Hangzhou 2022 | 20 km kävely |  |
Yang Jiayu (kiin. 杨家玉, s. 18. helmikuuta 1996) on kiinalainen kilpakävelyn maailmanmestari ja olympiavoittaja.
Yang voitti 20 kilometrin kävelyn maailmanmestaruuden Lontoossa 2017 ennätysajallaan 1.26.18. Hän kukisti hopeamitalisti María Guadalupe Gonzálezin yhdellä sekunnilla. Hän voitti Jakartan Aasian kisoissa 2018 kultaa 20 kilometrin kävelyssä ajalla 1.29.15. Dohan MM-kilpailuissa 2019 hänet hylättiin 20 kilometrin kävelyssä. Maaliskuussa 2021 Yang käveli 20 kilometrin maailmanennätyksen 1.23.49. Samana vuonna järjestetyissä Tokion olympialaisissa hän sijoittui 12:nneksi. Aasian kisoissa 2022 Yang voitti jälleen 20 kilometrin kävelyn. Budapestin MM-kilpailuissa 2023 hän oli samalla matkalla kahdestoista. Pariisin olympialaisissa 2024 hän voitti 20 kilometrin kävelyn.
Yang sijoittui kävelyn maailmancupissa alle 20-vuotiaiden 10 kilometrillä toiseksi 2014. Hän voitti 20 kilometrin kävelyn Kiinan ”National Games” -kilpailuissa 2017 ja 2021.
Henkilökohtaiset ennätykset > Ulkoradat

| Laji | Aika | Paikka | Päivä |
| --- | --- | --- | --- |
| 5 000 m kävely | 22.22,47 | Peking | 27. elokuuta 2014 |
| 10 000 m kävely | 45.59,81 | Peking | 29. elokuuta 2014 |
| 10 km kävely | 41.25 | Wuzhong | 15. joulukuuta 2020 |
| 20 km kävely | 1.23.49 | Huangshan | 20. maaliskuuta 2021 |
Xenacoelomorpha

| Xenacoelomorpha |
| --- | --- |
 Alkeislattanoita
Tieteellinen luokittelu
Domeeni::  Aitotumaiset Eucarya
Kunta::  Eläimet Animalia
Kladi::  Parahoxozoa
Kladi::  Planulozoa
Kladi::  Kaksikylkiset Bilateria
Pääjakso::  Xenacoelomorpha  Philippe et al., 2011
Katso myös
   Xenacoelomorpha Wikispeciesissä   Xenacoelomorpha Commonsissa 
Infobox OKNimi-testi OK: 
Xenacoelomorpha on eläinkunnan pääjakso, joka sisältää noin 400 lajia matoja. Ne elävät lähes yksinomaan meressä. Pääjakson monimuotoisin ryhmä on alkeislattanat (Acoela). Suomesta lajeja tunnetaan seitsemän, jotka ovat kaikki alkeislattanoita.
Kuvaus

Xenacoelomorpha-lajit ovat pehmeäruumiisia, litteitä matoja, joilla ei ole ruumiinonteloa. Lisäksi niiltä puuttuu muun muassa peräaukko, nefridiot ja verenkiertojärjestelmä. Umpimadot (Acoelomorpha) ovat pieniä, korkeintaan muutaman millimetrin kokoisia, mutta Xenoturbellida-ryhmän lajit ovat paljon suurempia. Xenoturbella monstrosa voi kasvaa jopa yli 20 senttimetrin pituiseksi.
Elintavat

Xenacoelomorpha-lajit elävät meressä, esimerkiksi rantahiekassa ja mutasedimentissä, jotkin lajit myös pelagisessa vyöhykkeessä. Jotkin umpimadot ovat endobiontteja, jotka elävät merimakkaroiden ja merisiilien ruumiiden sisällä. Xenacoelomorpha-lajit ovat hermafrodiitteja.
Luokittelu

Xenacoelomorpha sisältää kolme pääryhmää – alkeislattanat (Acoela), Nemertodermatida ja Xenoturbellida –, joita ei aina ole osattu yhdistää toistensa sukulaisiksi. Aiemmin nämä ryhmät luokiteltiin värysmatoihin (Turbellaria). Molekyylifylogeneettiset tutkimukset ovat kuitenkin muuttaneet käsitystä luokittelusta, vaikka tutkimustulokset ovat olleet usein ristiriitaisia. Kolme pääryhmää yhdistävä Xenacoelomorpha-pääjakso kuvattiin vuonna 2011.
Xenacoelomorpha-pääjakson jaottelu:
Pääjakso: Xenacoelomorpha
Alajakso: Umpimadot (Acoelomorpha)
Lahko: Alkeislattanat (Acoela)
Lahko: Nemertodermatida
Alajakso: Xenoturbellida
Heimo: Xenoturbellidae
Toisin kuin muilla kaksikylkisillä, Xenacoelomorpha-lajeilla ei ole nefridioita. Todennäköisesti pääjakso onkin kaikkien muiden kaksikylkisten eli Nephrozoa-kladin sisarryhmä. Alla on kladogrammi, joka osoittaa Xenacoelomorphan mahdollisen sijainnin eläinten evoluutiopuussa:
Yhteisö (verotus)

Yhteisö tarkoittaa Suomen verotuksessa oikeushenkilöä, joka on itsenäinen verovelvollinen.
Yhteisöjä ovat tuloverolain mukaan:
osakeyhtiö, osuuskunta, säästöpankki, sijoitusrahasto, erikoissijoitusrahasto, yliopisto, keskinäinen vakuutusyhtiö, lainajyvästö, aatteellinen yhdistys, taloudellinen yhdistys, säätiö ja laitos;
valtio ja sen laitos, kunta, kuntayhtymä, seurakunta ja muu uskonnollinen yhdyskunta;
ulkomainen kuolinpesä sekä em. yhteisöihin verrattava muu oikeushenkilö tai erityiseen tarkoitukseen varattu varallisuuskokonaisuus.
Muita yhteisöön verrattavia käsitteitä ovat verotuksessa mm. luonnollinen henkilö, yhtymä ja yhteisetuus. Huomattavaa on, että muista yhtiömuodoista poiketen kommandiittiyhtiö, avoin yhtiö ja laivanisännistöyhtiö eivät ole verotuksessa yhteisöjä vaan yhtymiä.
Yhteisövero

Osa yhteisöistä maksaa yhteisöveroa. Se ei kuitenkaan koske kaikkia yhteisöjä.
Ylivojakkalan seisake (Suomi)

Ylivojakkalan seisake oli rautatieliikennepaikka rataosalla Tornio-Kolari Vojakkalan kylässä Tornion kaupungissa. Se avattiin Tornio-Karunki -rataosuudelle vuonna 1915. Liikennepaikkarakennus valmistui kuitenkin vasta 1922 radan viimeistelytöiden jälkeen. Miehitys seisakkeelta poistettiin Alavojakkalan tapaan vuonna 1958. Henkilöliikenne lakkasi 1967 ja tavaraliikenne seuraavana vuonna. Pysäkkirakennus sekä sivuraiteet on purettu.
Zumba Fitness

| Zumba Fitness |
| --- | --- |

Kehittäjä:  Pipeworks Software
Julkaisija:  Majesco Entertainment, 505 Games
Pelimoottori:  Unreal Engine 3
Julkaistu:  NA: 18. marraskuuta 2010 EU: 26. marraskuuta 2010
Lajityyppi:  musiikkipeli
Pelimuoto:  yksinpeli ja moninpeli
Ikäluokitus:  ESRB: E PEGI: 3+
Alusta:  PlayStation 3, Xbox 360, Wii
Jakelumuoto:  DVD
Lisää peliartikkeleitaVideopelien teemasivulla
Zumba Fitness on Pipeworks Softwaren kehittämä ja Majesco Entertainmentin julkaisema videopeli, joka perustuu zumba-ohjelmaan. Se on saatavilla Wiille, PlayStation 3:lle ja Xbox 360:lle. Wii ja PlayStation 3 -versioiden mukana Zumba Belt, joissa Wii Remote- tai Move-ohjain työnnetään oikealle lonkalle. Peli julkaistiin marraskuussa 2010.
Jatko-osa

Pelin onnistumisen seurauksena Majesco Entertainment julkaisi toisen pelin Wiille, joka julkaistiin 15. marraskuuta 2011. Toisessa pelissä on myös lisää musiikkikappaleita esimerkiksi Pitbullilta ja Nicole Scherzingeriltä.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Zumba Fitness (video game)
Käännös suomeksi